Jama’a su na kaura daga Kauyen su domin gudun Sojoji su kai farmaki
Mutane na barin Garin Abonnema a dalilin kisan wasu Soji 2 kwanan nan
15 days ago 3073 views by Muhammad Malumfashi
Mutane da dama su na ficewa daga cikin Kauyen Abonnema da ke cikin karamar hukumar Akuku Toru a jihar Ribas bayan an kashe wasu sojojin Najeriya har 2 a daren Ranar Asabar dinnan da ta gabata.
Ana tsoron Sojoji su dauki fansa bayan an hallaka wasu Jami’an tsaro
Mutanen da ke cikin wannan kauye na Abonnema, sun ji tsoron cewa sojoji na iya kawo masu harin mai uwa da wabe, a dalilin kisan da aka yi wa Abokan aikin su. Jami’an ‘yan sandan yankin sun tabbatar mana da wannan.
Omoni Nnamdi, wanda shi ne kakakin ‘yan sanda na jihar Ribas, ya bayyanawa manema labarai cewa mutane da dama su na tserewa daga cikin karkarar Abonnema, tun da aka kashe wasu Dakarun sojoji a 'yan kwanakin nan.
KU KARANTA: Shugaban kasa Buhari zai ba Matasa mukamai inji Aisha Buhari
Wasu ‘yan bindiga ne dai masu dauke da kayan sojoji su ka kai wa rundunar sojojin Najeriya hari a karshen makon da ya wuce. ‘Yan bindigan sun kashe sojoji har 2, yayin da kuma su ka raunata wasu jami’an tsaro da dama.
Wannan mummunan abu ya faru ne a daidai kan iyakar titin Obonoma zuwa Abonnema inda jami’an tsaro ke tsayawa. Hakan na zuwa ne dai bayan an kashe wasu mutum 6 a ranar da aka yi zaben shugaban kasa a yankin.
Har yanzu dai jami’an sojojin Najeriya ba su ce uffan game da wannan kisa da aka yi masu ba. Jama’a dai sun sha jinin jikin su, sun fice daga garin domin gudun sojoji, su dawo daukar fansa nan gaba.
Hausa NewsLabarin Sojojin NajeriyaShugaban Sojojin NajeriyaTsaron LafiyaSiyasar Najeriya
Richest actor in Nigeria Yomi casual Buhari and Peace Corps When is JAMB closing Ankara styles for men
Kano ce cibiyar siyasata mutanen jihar sun dade suna bani goyon baya tun a 2003 - Buhari